Fitchner au Barca

> "A tökéletes verseny érdekében tökéletlenül születtem. Tehát a Minőségellenőri Testület azt akarta, hogy meghaljak. De csalódni fognak. Úgy tűnik, hogy a sors nem csak kitaláció. Szóval túléltem..."
>
>

> - Vörös lázadás: Árész fiai, 1. kiadás: A fiú a sziklán
>
>

**Fitchner au Barca** egy Marson élő Páratlan Sebhelyes Arany, Sevro au Barca apja, Cryssosi Bryn férje. Ő a Mars Házának Proktora, amikor Lykosi Darrow az Intézet diákja, majd ezután az Uralkodó kinevezte a Harag Lovagjává. Ő az Árész Fiainak titkos összekötője az aljaSzínek és felsőSzínek között. Darrow Diadalmenetele előtt Cassius au Bellona lefejezte.

## Megjelenése

A lenbarna haja, markáns arcéle és pocakja miatt nem tartozik a vonzó Aranyak közé. Más Aranyhoz képest a hajszíne és slampos megjelenése miatt Bronzosnak tartják.

## Személyisége

Fitchner kemény és durva, gyors észjárású, mocskos szája és durva humorérzéke van, amely erősen ellentmond az Arany társainak. Noha sokan lustának és vágyakozónak látják, Fitchner ravasz gondolkodású, páran mesterstratégiának és látnoknak tartják. Ő a vezére az Áresz Fiainak, akik sikeresen beszivárognak a Társadalomba, és segítenek Darrow-nak a felemelkedésében. Fitchner úgy véli, hogy zseniális a matematika és a számítás területén. Annak ellenére, hogy durvának és vágyakozónak tűnik, Fitchner bátor, és képes nagyon mély szeretettel szeretni másokat. A Társadalomra haragszik, mert soha nem preferálja az ártatlanok meggyilkolását. Minden tehetsége ellenére Fitchner nem válik hiúvá, inkább úgy fogadja el magát, mint amilyen. A többi Arannyal ellentétben ő soha nem használja a tipikus Arany szépítkezési szereket.

## Szerepe

* Árész fiai
* Árész fiai 2: Harag
* Árész fiai 3: Tiltott dal
* Vörös lázadás
* Arany háború

A csecsemő Fitchnert a Minőségellenőri Testület egy Aranyak közötti genetikai rendellenességnek titulálja, így elviszik a semmi közepére, és egy sziklán hagyják, hogy a természet végezzen vele. Három nap múlva visszatérnek, és élve találják Fitchnert, így hazaviszik a szüleihez. Miközben egyre idősebb lesz, folyamatosan zaklatják, támadják a kis termete, és Bronzos kinézete miatt. Fitchner felnő, jelentkezik az Intézetbe, és az Átjáróban először életében öl. Az Intézetben a Mars Házának tagja. Itt barátkozik össze a Jupiter Házának Primusával, Arturius au Vardannal. Fedezik egymás hátát, és mindketten túlélve az Intézetet Páratlan Sebhelyessé válnak.

Arturius szeretné, ha Fitchner a Vardan-Ház Lándzsása lenne, de azt Arturius anyja, a Vardan-Ház feje ellenzi. Fitchner hallja, ahogy Arturius anyja megfenyegeti fiát, hogy ha nem szünteti meg a barátságot Fitchnerrel, akkor kitagadja, így Fitchner elmegy. Ezután Quicksilver megbízásából elutazik a Tritonra, hogy felügyelje a terraformálást. Megérkezése után nemsokkal egy gázrobbanás földrengést okoz. Fitchner megment tíz munkást, bár elveszíti jobb karját. Egy Vörös nő, Cryssosi Bryn segítséget hív hozzá, így az orvosok pótolni tudják a karját.

Fitchner elmegy meglátogatni a kórházba azt a személy, aki megmentette őt. Elkezdenek beszélgetni, és egymásba szeretnek, végül illegálisan összeházasodnak. Fitchner hazatér a Marsra, de magával hozza feleségét, és sógornőjét, Ryannát is. Fitchner a Marson Quicksilvernek dolgozik, mint orgyilkos. Quicksilver tud az illegális házasságról. Közli Fitchnerrel, hogy nem mondja el másnak a titkát, cserébe Fitchner elintéz neki egy embert, aki veszélyezteti a hatalmát. Bryn elmondja Fitchnernek, hogy gyereket akar, még ha lehetetlennek is az, hogy egy Vörös teherbe esen egy Aranytól. Fitchner talál egy Húsfaragót, aki lehetővé teszi számukra ezt, és megszületik a fiuk, Sevro au Barca.

Fitchner találkozik régi barátjával, aki elújságolja neki, hogy már a Minőségellenőri Testület elöljárója. A Testület lekapcsol egy Lila Húsfaragót, aki enyhítésért elárulja a titkot Sevroról. Arturius emberei elmennek, és elhurcolják Brynt és a csecsemő Sevrót. Arturius kérdezgeti Brynt, hogy ki a gyerek apja, bár már tudja a választ. Időközben Fitchner rájön, hogy elrabolták fiát és feleségét, és egy mentőcsapattal elintul, hogy kimenekítse őket. A mentőcsapat már épp a Testület épületének alagsorában van, mikor Fenix, Cylax Nexiti és Ryanna mondják Fitchnernek, hogy menjen, ők ellesznek. Fitchner nehezen, de ott hagyja csapatát. Minden ellenséget, akivel találkozik, lemészárol. Bryn közben sikeresen el tud menekülni Arturiustól, de egy csapat Szürke egy hídon megállítja. Fitchner épp ekkor talál rá, a híd alól kiabál feleségének. Bryn elköszön Sevrotól, és ledobja Fitchnernek. Közben Arturius is megérkezik, és rátámad Fitchnerre. Fitchner védi gyermekét, így elveszíti bal kézfejét. Arturius döntés elé állítja, vagy a fiút öli meg, vagy a nőt. Fitchner úgy dönt, hogy fia életét menti. Mikor a csapattal elhagyják az épületet, Brynt kivégzik.

Hat hónappal később Fitchner megtudja, hogy Arturius egy hatalmas ünnepséget tart, mivel fia született. Fitchner elmegy a Vörös negyedbe, hogy segítséget kérjen a Szindikátustól, hogy betörhessen Arturiushoz és bosszút állhasson. Fitchner meg akarja gyilkolni Arturius fiát, Drusus au Vardant, de egyik csapattársa, Ryanna nem engedi. Menekülniük kell, de Arturiusnak sikerül elkapnia az egyik betörőt, Fenixet, aki Fitchner és Ryanna életét mentve hátramaradt.

A sikertelen akció után Fitchner és Ryanna összekapnak. Míg Fitchner elmegy megkeresni a Lila Húsfaragót, aki elárulta őket, addig Ryanna fogja Sevrot, és visszautazik vele a Tritonra. Fitchner hazaér, és megtudja Sevro dadusától, Lottietól, hogy Ryanna mit tett. Ekkor egy újabb megbízás miatt elutazik a Ganümédészre.

Itt az a feladata, hogy Hecuba au Rhodest el tegye láb alól. Társalog a nővel, aki megkéri rá, hogy ölje meg az álmodozó lányát, Prospera au Rhodest, és álcázza balesetnek. Fitchner elutazik Prosperával, és egy rövid idő múlva elkezdi fojtogatni. Hecuba a lánya koporsója mellett hallgatja megjátszott fájdalommal Fitchner meséjét a balesetről, majd kitessékel minden őrt a teremből. Odalép lánya holttestéhez, és leköpi. Lánya azonban nem halt meg, és hason lövi anyját, aki viszont elvágja a lánya torkát. Fitchner távozik a szobából, mikor a két nő a haláltusája közepén tart. Épp készül elmenni, mikor az őrök félrevonják, és meggyanusítják a gyilkossággal. Fitchnernek sikerül innen letartóztatás nélkül elmennie.

Ezek után Fitchner a *Locus Folium 9* aszteroidára indul. Megtudja, hogy Quicksilvernek hatalmas raktára van űrjárókból, sőt még valami egyéb kísérletet is folytat itt. Közben meghallja, ahogy két munkás arról beszélget, hogy egy újabb hajó érkezik, a Vardan-Ház szimbólumával. Fitchner megvárja míg leszállnak, majd amint meglátja egykori barátját, egyből elkezd párbajozni vele. Eleinte egyforma erőbedobással küzdenek, de egy pillanatra Fitchner nem figyel, így Arturius majdnem megöli őt. Párbajuk közben berobban bár tartály és hajó, így mikor Arturius a földre kényszeríti Fitchnert, menekülőre fogja. Fitchner azonban aktiválja gravCsizmáját, felrepül Arturius hajójára, és lemészárolja a legénységet. A két férfi a levegőben folytatja a harcot. Fitchner is szintén gyengébbnek mutatkozik, de Ryanna épp időben érkezik segítségére. A nő kilövi Arturius egyik gravCsizmáját, így a férfi lezuhan. Fitchner a hajóban tér magához. Megtudja, hogy Cylax is meghalt, és Ryana őt hibáztatja.

Amint hazaérnek, Fitchner elmondja Quicksilvernek, hogy az aljaSzíneken akar segíteni. Quicksilver nem érti, hogyan tehetné ezt. Fitchner ekkor elmondja, hogy Árészként, maszk alatt segíthetne reményt ébreszteni az aljaSzínekben. Quicksilver társul ehhez, így ketten megalapítják Árész Fiait.

Ezek után Fitchner elmegy a Szindikátus embereihez, és megöli őket. Az akkori egyik kisvezért, Fachnant azonban életben hagyja. A tartozását a szájába tömi, majd távozik.

Fitchner újabb akcióra készül, ahol kénytelen folyamatosan a maszkját, Arész maszkját hozdani követői közelében, ugyanis fél, hogy elítélnék és megutálnák ő Arany mivolta miatt. Egy 16 fős csapat elrabolni készül Nero au Augustus egyik emberét, magát a Logoszt. Miután a Logosz épp elhagyta a Sasfészket, megtámadták az Arész Fik a hajóikat, és mivel elfoglalni nem tudták a hajót, csak a Logoszt ellopva folytatták küldetésüket. Miközben menekültek az akkora már riasztott Oroszlántestőrség elől, egy bányában húzódtak meg, mely Arész Fiaival volt tele. Itt pár Zöld segítségével épp időben megszerezték a kellő információkat a Logosz agyából, majd egy adatTárolóba helyezték az emlékeit - információit. Eközben Nero egységei meghekkelték az Arész Fik rendszerét, és Nero 10 másodpercnyi időt adott Arésznak, hogy adja fel magát. Arész azonban visszavonulót fújt, és menekülni kezdett embereivel. Nero berobbantotta a bányát, ami miatt Arész 16 emberéből csak 7 emberrel érkezett vissza a küldetésról. Fitchner vitába is keveredett egyik emberével, Ryannával, hogy miért hagyták ott a többeieket a romok alatt. Fitchner nem foglalkozott sógornője megjegyzéseivel, és tovább terelte a maradék emberét, hogy biztonságosan kijussanak.

A sikeres akció után Fitchner meggyilkolt feleségéről álmodik. Úgy érzi, hogy mikor meghalt ő, akkor a lelke egy része is vele halt és nincs miért élnie, majd ráébred, hogy ott a fia, Sevro. Tudja, hogy mostantól óvatosan kell játszania, mivel egy szimbólummá vált és örökké vadászni fognak rá, de feleségéért és fiáért nem adhatja fel.

Fitchner elküldi Ryannát, hogy kerítsen neki a bányákból száz erős akaratú férfit és nőt. Míg a toborzás folyik, Fitchner ellátogat Quicksilverhez, hogy elbeszélgessenek. Quicksilver aggódik Fitchner terve miatt. Fél, hogy túl hamar mérgesíti fel Nerot, és hogy leleplezi magát. A társalgásukból szintén kiderül, hogy az új tagokkal, akiket Ryanna (illetve a testvérpár) toboroz, Fitchnernek valami más terve van, mint amit Ryannának mondott.

Fitchner elmegy Nero után, hogy felajánlja szolgálatait mint a Lándzsása (mivel tudja, hogy egy ilyen pozíció megüresedett). Nero unottan fogadja, majd ráuszítja két testőrét, hogy támadja le Fitchnert. Fitchner elbánik velük, és eltöri a lábukat is. Nerot ez lenyűgözi, és magával hívja Fitchnert a további megbeszéléseire. Pár nappal később Fitchner találkozik Kavax au Telemanusszal, aki elmondja neki, hogy Nero várja a tornán, aholis kiválasztja a Lándzsását, valamint neki kell állnia a két helybenhagyott őr korházi számláját.

Fitchner ezek után SzellemKöpenyben ellátogat Ryannához, hogy kikérdezze hogy álnak a toborzással. Ryanna kérdőre vonja Fitchnert, hogy pontosan mi is a terv, mit mondjon az embereknek. Fitchner megmutat neki egy hologramot, amely a bányarendszereket ábrázolja. A legfontosabb számára az, hogy a Cryxos/Nagasos bánya készen álljon, mert az a kulcs az egészhez, azonban boldogan fogadja a hírt, hogy hat másik bányával a készületek már befejeződtek.

Fitchner a megmérettetése előtt eljár Égea párbaj klubbjaiba, hogy edzen. Egyik ilyen edzésen egy nő, aki csak *Chianti* avagy *Angel* néven mutatkozik be kihívja párbajra Fitchnert. Fitchner kikap, majd a nő leül vele beszélgetni. Dicséri Fitchnert, majd ajánlatot tesz neki, hogy dolgozzon a Bellona-Háznak, mint kém Neronál. Fitchner sejtette, hogy ilyesmi lesz, ezért felvette az egészet, és megfenyegette vele a Bellonát, hogy az Uralkodó és Nero után megy vele. A nő mérgében ráölnti a bort Fitchnerre, majd elviharzik. Kavax érkezik ekkor, aki elküldi Fitchnert a Phoboszra egy kiképzésre Neronak.

Fitchnernek emiatt teljesen magára hagyja Ryannát az újoncok kiképzésével, még útmutatót sem ad neki. A saját kiképzésén Fitchner minden tesztet teljesít. A végső teszt egy háborús játék, ahol feláldoz egy csomó embert, csak hogy elérje a célját. Ez Kavaxot lenyűgözi.

A Nagasos bányában elfogtak két Arész Fit, ami miatt Ryanna hívja is Fitchnert. Meg akarta kérdezni tőle miévő legyen, de mivel Fitchnert egy vacsorára meghívta Nero, nem válaszolt Ryannának. Fitchner meghívása egyenesen Nero egyi kihallgatására vezeti, ahol kínoztat egy Vöröset, aki csak énekel. Nero megelégeli és pofon vágja, amivel megöli. Ezután magához hívja Fitchnert és kérdezgeti, ő hogy járna el Arész Fiainak ügyében. Fitchner, bár saját maga ellen beszél, elmond egy ötletet Neronak, miszerint nem megölni kell mindegyiküket, hanem üzenetet küldeni. Megölni párat, közszemlére tenni, hogy mi lesz ha ellenszegülnek neki, félelmet kelteni. Neronak tetszik az ötlet, és megbízza Fitchnert, hogy tudjon meg többet az egyik elfogott Vöröstől, Corthustól aki kapcsolatban áll a Fiakkal. Fitchner játsza az Aranyat, kérdezgeti a Vöröst mit tud. Corthus elárulja miben mesterkednek a bányában, mi a célpontjuk - Bastion, és megnevezi Ryannát és Harmoniát mint két vezéregyéniséget. Fitchner próbálja menteni a menthetőt, és megpróbálja bemagyarázni Neronak, hogy a Vörösök ételért cserébe hazudhatnak is, a nevek nem jelentenek semmit. Nero azonban utána akar járni a dolognak, rajtaütést akar az egyik helyen, amelyet a Vörös elárult. Fitchner ezért azt a megbízást kapta, hogy intézze el a kisebb lázadást a bányában, és cserébe megkapja a Lándzsás pozíciót. Emellett még Arész magát is el kell hoznia Neronak. Fitchner magában nevet ezen a kérésen, hiszen magát Arészt kérte erre.

Ahogy Corthus mondta, a Vörös lázadók (Ryanna vezetésével) Bastionhoz igyekeztek. Fitchner és a Szürke zsoldos egysége ott várt rájuk. Amikor megérkezett a lázadó csorda, és csodalkoztak, a Szürkék alázuhantak és rájuk támadtak. Fitchner lelőtte Rorant, aki megpróbálta feltartani a Szürkéket, míg a Fiak elmenekülnek. Fitchner lelőtte Rorant, majd haladt tovább zsoldosaival arra, amerre a Vörösek futottak. Nero serege utolérte őket, sarokba voltak szorítva. Mivel nem tehettek mást, elkezdték a Tiltott dalt énekelni, tüntetésük jeleként. Fitchner kiadta a parancsot a zsoldosoknak, hogy omlasszák be azt a területet, ahol állnak a lázadók. A Szürkék elkezdték a bánya plafonját lőni, ami maga alá temette a Vörösöket. Fitchner távozni akart, de Kavax megmondta neki (ugyanis Nero kérésére elkísérte Fitchnert, csak mint megfigyelő), hogy nézzen szét a romok között, hátha van túlélő és intézze el őket.

A sikeres küldetés után Fitchner ellátogat Nerohoz, aki épp a híreket nézi a lázadás leveréséről. Nero gratulál Fitchnernek, és megkérdi, hogy csatlakozik e családjához, mint Lándzása, amit Fitchner elfogad. Miközben hallgatják a híreket, az adás egyszercsak megszakad és Arész kezd el beszélni. Elmondja az igaságot a bányában történtekről, majd egy pár titkos felvételt játszik le. A felvételekből sejthető, hogy a lázadók egy része érintetlenül megúszta az akciót. Arész mondandója azonban félbeszakad, amikoris visszaveszik az adás irányítását a Társadalom emberei. Nero mérges Fitchnerre, mert nemhogy nem hozta el neki Arész, de csak még több bonyodalmat okozott neki.

Fitchner távozik Nero terméből, és kimegy a kertbe, míg várja mi lesz a sorsa. Kavax csatlakozik hozzá rövidesen, és elmondja, hogy Nero ki akarta tagadni őt, de rávette, hogy a stratégiai szemléletei még jól jöhetnek. Sikerül elintéznie az óriásnak, hogy Nero adjon neki egy új feladatkört, mint Proktor az Intézetben, pontosabban a Mars Háza proktora. Fitchner elfogadja az ajánlatot, mivel ez tűnik a legjobb opciónak, hogy segítse az ügyét.

Ezek után Fitchner újra felveszi álarcát, és találkozik az embereivel. Mint kiderült, Fitchner már régóta tervezgette ezt a megtévesztő-feláldozó akciót. Az egész képet azonban senki sem látta, mindenki csak egy-egy eltérő mozaikot kapott. A Zöld hekkerek által folyamatos sugárzások minden bányában az esetről, illetbe az Arany híradó meg-meghekkelése elérte, hogy zavarodás legyen, illetve több hívet szerezzen az ügyhöz. Ryanna azonban nem képes Fitchnerre nézni, aki megölte a szerelmét, Rorant, így kiszáll. Fitchner egyetért vele, sőt támogatja is őt, hogy visszatérjen otthonába a Peremre, hiszen itt ismerik a nevét.

Fitchner - Arész eleinte maga nevezte el követőit - Alcippe; Harmónia; Enyalius; Anteros; Oenemaus; Thrax; Oxylusy; Melager; Himeros; Phlegyas; Timolus. A bányában történt lázadás után azonban annyian lettek, hogy már névtelenekké, százakká, egy igazi sereggé váltak. Ezen seregnek azonban egy állomásra volt szüksége, amelyhez ismét Quicksilver segítségét kérte Fitchner. Így aztán a Mars gyomrában megalakult Tinos, a lázadók városa, a remény városa.

Az Intézetben a Házakhoz való besorolások előtt a proktorok a termés legjavához elmennek bezélgetésekre. Az egyik ilyen beszélgetéskor Fitchner találkozik Darrow-val. Elmeséli neki, hogy ő a veszett kutyák proktora, akik a játék elején csillognak, majd kiégnek és vesztenek. Leül Darrow-val szembe, majd egy pillanattal később behúz egyet a fiatal fiú arcába. Azt mondja neki, hogy ha visszaüt, akkor repül. Darrow sípcsonton rúgja Fitchnert, aki sántítva, de röhögve távozik. A Kiválasztáskor a Ház támogatóinak nem tetszik Darrow dühpontja, de Fitchner ragaszkodik hozzá, így beválassza magához.

Fitchner Darrow és Julian vermében elmondja a fiúknak, hogy csak egyikük élheti túl az Átjárót. Bedob közéjük egy farkasos gyűrűt, majd távozik.

Miután az összes diák- aki túlélte az Átjárot- egybegyült, elkezdődött a játék. Az első napon Fitchner megmutatta a Mars Házának birodalmát, sőt, még egy szarvast is lőtt diákjainak, amit elhagynak. A körbevezetés végén Fitchner diákjai közül ketten rátámadnak pár Ceres Házbéli fiúra. Darrow elkapja az egyik fiú kaszáját, és azzal döngöli őket a földbe. Fitchner jókat nevet ezen, majd beszélgetésbe elegyedik Ceres Házának proktornőjével. Ezek után távozik az Olümposzra.

Amikor Sevro ellopja a Minerva Házának pálcáját, Fitchner leereszkedik Darrow-hoz, hogy megkérdezze, mit kér a zsákmányért. Darrow elmondja követeléseit, majd Fitchner visszatér égi otthonába.

A játék folyamán párszor még leereszkedik, és zavarMezőben beszélget Darrow-val. Egyik ilyen alkalommal mesél neki a hegyekben garázdálkodó gonoszról, a Sakálról. Egy másik alkalommal átadja Darrow-nak a nyakláncát és a gyűrűjét, melyet az Átjáró előtt vettek el tőle. Egy újabb alkalomkor figyelmezteti Darrow-t, hogy vigyázzon, mert a proktorok nagy része le van fizetve, és segít a Sakálnak nyerni.

Amikor Darrow a szedett-vedett seregével elfoglalja Apolló várát, ismét figyelmezteti Darrow-t a veszélyről, de Darrow leüti, tömlöcbe zárja, és elveszi a gravCsizmáját.

Fitchnert Darrow visszahozatja az Olümposzra, miután azt elfoglalta. Ekkor inkult el Musztáng a Sakálért, hogy befejezzék a játékot végre. Fitchner elmondja Darrow-nak, hogy Musztáng a Sakál ikertestvére.

HKU 740-ben megüresedett a Harag Lovagja poszt, így Fitchner pályázott rá. A végső párbajban legyőzte Jupiter Proktorát, és Tactus au Valii-Rath bátyját, így ő lett az új Harag Lovagja.

A Csúcs éjszakáján, miután a Bellonák és az Augustusok egymásnak estek, az Augustus ház és támogatóik menekülőre fogják. Fitchner elállja az útjukat, és háziőrizetbe vezeti őket. Darrow-t azonban az Uralkodóhoz viszi. Jelen van a beszélgetésen, melyen Darrow követeli, ami neki jár, és elmondja, hogy az Uralkodó nem a törvény, az Olümposzi Lovagok pedig a Társadalom Szerződésére esküdtek fel. Fitchner hallja azt is, amikor Octavia au Lune ajánlatot tesz Darrow-nak, hogy dolgozzon neki, és próbálja rávenni Darrow-t, hogy álljon közéjük, de a fiú ellenkezik. Octavia az Orákulumot hozatja, amit már Fitchnernél is be akart vetni, de ő a maga modorával visszautasított. Mivel ott tartózkodik végig a játék alatt, így hall minden bizalmas információt ő is. Amikor az Uralkodó hazudik, Fitchner gyorsabban öli meg a lényt, minthogy az le tudna csapni.

Az OroszlánEsőben Fitchner az Uralkodóval tartózkodi a hajón, Égeában. Darrow felugrik az épp indulni készülő hajóra. A fiatal harcoson látszik, hogy sok vért vesztett, és alig áll a lábán, azoban sikerül a testőrséget megölni Aja au Grimmus és Fitchner kivételével. Octavia utasítja Fitchnert, hogy vágja le Darrow fejét. Fitchner ahelyett, hogy ezt megtenné, felkapja Darrow-t, kiugrik a gépből, és egy gránátot dob be Octáviához. Ezzel felfedte, hogy ki is valójában, azaz, hogy ő Árész.

Amikor Darrow felépül a sérüléséből, egy raktárépületben elmeséli neki, hogy hogyan is vált Árésszá, hogyan ölték meg az Aranyak a feleségét. Darrow továbbra is hű marad hozzá, de egy kérése van a következő lépés előtt. Fitchner határozottan ellenzi Darrow kérését, de a végén belemegy.

Darrow Diadalmenetele előtt beszél Darrow-val, hogy mi a következő lépés. A Didadal napján azonban Sevro már nem tudja elérni. Később kiderül, hogy azért, mert addigra Cassius megölte, és a levágott fejét egy elefántcsontládikába tették.
## Kapcsolatok

### **Család**

**Cryssosi Bryn**

Brynnel a Tritonon találkoznak. Sok időt töltenek egymással, és egymásba is szeretnek. Bár Bryn Vörös volt, Fitchner meg Arany, Fitchner feleségül veszi őt. Ez a házasság illegális volt, így amikor hazatértek a Marsra, Fitchner szolgaként hozathatta haza feleségét. Bryn egy idő után kéri Fitchnert, hogy alapítsanak családot. Bár itt is voltak eleinte genetikai problémák, de sikerült megoldaniuk, hogy megszülethessen fiuk, Sevro.

**Sevro au Barca**

Sevro au Barca Fitchner egyetlen fia, bár kapcsolatuk nem túl szoros. Különösen űznek gúnyt egymásból, sértegetik egymást, és gyakran vitatkoznak. Ennek ellenére Fitchner aggódik, és félti Sevrot az Intézetben. Később jelentősen megkönnyebbül, amikor Darrow-tól megtudja az Oroszláneső után, hogy fia még mindig életben van. Halála után Sevronak időnként hiányzik az apja, és gyakran azt kívánja, hogy bárcsak láthatta volna megházasodni, és bárcsak megismerhetné a lányait, Fitchner unokáit.

**Cryssosi Ryanna**

Bryn testvére, ezáltal Fitchner sógornője. Hazajövetelekor a Marsra hozatja Ryannát is, és őt is igyekszik megvédeni. Ryanna támogatja Fitchnert, bár néha sértegeti őt. Még akkor is Fitchner segítségére van, mikor Brynt és Sevrot elrabolják, vagy éppen akkor, amikor bosszút akar állni Brynért. Ryanna egyszer még meg is menti Fitchnert, amikor kilövi Arturius gravCsizmáját az aszteroidán.

### **Szövetségesek**

**Regulus ag Sun/Quicksilver**

Quicksilver a munkaadója, aki főleg amiatt alkalmazta, mert Fitchner kiváló orgyilkosnak bizonyult, és rengeteg vetélytársát ki tudja vele iktatni. Quicksilver megőrzi Bryn és Sevro titkát is, még ilyenkor is támogatja Fitchnert. Munkáltatóból lassan szövetséggé, egy különös barátsággá alakul át kapcsolatuk. Az ő segítségével tudja Fitchner létrehozni Árész Fiait.

**Fenix**

Fenix a Szürke harcos, aki benne van a mentőcsapatban, mellyel Brynt és Sevrót akarja Fitchner megmenteni. Fenix rengetegszer mondja főnökének, hogy ha kell, ő hátramarad és fedezi, de Fitchner mindig megvédte bajtársát. Fenix elkíséri Arturius házába is Fitchnert, ahol azonban már Fitchner nem tudja megvédeni őt, Fenix azonban megmentheti Ryanna és Fitchner életét. Fenix hűséges főnökéhez, és soha nem árulja el.

**Cylax Nexiti**

Fitchner a Tritonon találkozik Cylax-szal, ahol egy technikus volt. Később a csapatában marad, hazahozatja őt is a Marsra. Cylax segít megmenteni Sevrot, és segít kideríteni, hogy hol tartózkodik az a Lila, aki elárulta. Amikor Arturius emberei megjelentek, akkor is hűséges maradt Fitchnerhez.

**Táncos**

Táncos Árész, azaz Fitchner jobbkeze, tábornoka. Bár személyesen nem találkoznak, Táncos mégis megbízik Fitchnerben, és hű marad hozzá.

**Lykosi Darrow**

Fitcher a kezdetektől fogva kedveli Darrow-t. Már akkor is kedvelte, mikor még csak Táncostól hallott róla. Az Átjáróban a szarkasztikus megjegyzéseivel segítséget nyújtott Darrow-nak, az Intézetben is a sok sértegetés mellett segített neki, ha kellett. Árészként Darrow-t a fiának is nevezi, és folyamatosan biztatja, a képességeit dícséri, amikkel megdöntheti a Társadalmat. Amikor Darrow Octavia hajójába ugrik félholtan, és Octavia utasítja Fitchnert, hogy végezze ki Darrow-t, akkor ő elárulja a Társadalomnak tett esküjét, megmenti Darrow-t, és még rá is támad Octáviára.

### **Ellenségek**

**Arturius au Vardan**

Arturius és Fitchner eleinte elválaszthatatlan barátok voltak, még az Intézetet is együtt nyerték meg, bár nem egy Házból voltak. Barátságuk Arturius anyja miatt romlott el. Ellenségekké akkor váltak, mikor Arturius elrabolta Brynt és Sevrot, és kényszerítette Fitchnert, hogy válasszon közülük. Fitchner bosszút akart állni Arturiuson, amiért Arturius is bosszút akar állni Fitchneren. Egy aszteroidán párbajoztak, hogy lezárják vitájukat az egyikük halálával. Arturius vesztette életét.

**Octavia au Lune**

A Társadalom Uralkodójára Fitchner nagyon haragudott. Octaviát okolta az értelmetlen gyilkolászásért. Amikor Octavia az egyik Lovagjává emelte, és az Orákulummal akarta megtudni, hogy Fitchner hűséges embere-e, sértéssel visszautasította. Mikor arra utasította Octavia az Oroszláneső után őt, hogy ölje meg egykori tanítványát, Fitchner gondolkodás nélkül megvédte Darrow-t, és gránátot dobott Octáviához.

**Harmónia**

Harmónia eleinte bízott Árészban, Fitchnerben. Árész Fiainak egyik oszlopos tagja volt, de egyik nap megtudta valahonnan, hogy Árész egy Arany. Megharagudott rá, és elárulta.